ลักษณะร้าน + บรรยากาศ 
ร้าน ขาแรงข้าวต้มวุ้นเส้น เป็นร้านขายข้าวต้มวุ้นเส้นแสนอร่อย ที่กินทีหนึ่งได้ทั้งวุ้นเส้นและข้าวต้มในคราวเดียว กินแล้วแสนจะฟิน~
ร้านสาขาที่ผมไปกินนี้เป็นสาขาซอยหอการค้า เป็นร้านเล็กๆ ที่มีที่นั่งไม่กี่ที่ แต่ก็ขายดีเพราะมีคนเข้ามากินเรื่อยๆ ภายในร้านสะอาด แต่รู้สึกว่าลมจะไม่ถ่ายเทเท่าไหร่

ที่ตั้งร้าน
ร้านสาขานี้ตั้งอยู่ในซอยหอการค้า (ประชาสงเคราะห์ 27) เข้าไปในซอย 100 เมตรจะเจอร้านอยู่ทางด้านขวามือ

เมนูเด่นและราคาโดยประมาณ
เมนูเด่นของร้านจะเป็นเมนู ข้าวต้มวุ้นเส้น ที่เราสามารถเลือกใส่เครื่องต่างๆได้ตามใจชอบ ไม่ว่าจะเป็น ไม่ต้ม กระดูกหมู ตีนไก่ เป็นต้น
ราคาต่อชามนั้นจะเริ่มต้นที่ราวๆ 30 บาท

เมนูเด็ดที่กินวันนี้
วันนี้ผมกินเมนูข้าวต้มวุ้นเส้นกระดูกหมูครับ เริ่มที่รสชาติน้ำซุปมีความหวานอร่อย กินแล้วรู้สึกหวานกำลังดีแบบที่ไม่ต้องปรุงรสเพิ่มเลย 
ตัววุ้นเส้นก็ลื่นอร่อย ไม่อืด ข้าวกินกับน้ำซุปให้รสเข้ากันดี มีเห็ดหอมหั่นเป็นชิ้นเล็กๆเคี้ยวหนึบๆได้เพลินๆ และตัวกระดูกหมูก็มีเนื้อติดแพลมๆ แทะๆกินได้รสเนื้อหมูหวานอร่อย

สรุปโดยรวม (เต็ม 10)
ให้ 8 คะแนนครับ ชอบรสชาติแบบนี้ เป็นชามที่กินได้ในทุกโอกาส ร้อนๆ อร่อยคล่องคอ

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  21 / 1 / 57

อย่าลืมมากด Like Fanpage เป็นกำลังใจให้ผมและติดตามข่าวสารได้ที่ http://www.facebook.com/NewKungPaChim
ขอบคุณมากครับ ^^
